વીરલ પર હુમલો કર્યા બાદ હુમલાખોરો બાઇક લઇને ફરાર થઇ ગયા હતા. વીરલને માર ખાતો જોઇ રહેલી શાલિનીએ બૂમાબૂમ કરી મૂકતાં લોકોનાં ટોળાં એકત્ર થઇ ગયાં હતાં. જ્યાં ૧૦૮ એમ્બ્યુલન્સ મારફતે વીરલને સારવાર અર્થે હોસ્પિટલમાં ખસેડાયો હતો. જ્યાં તબીબોએ તેને મૃત જાહેર કર્યો હતો. નિકોલ પોલીસે આ ઘટનાના પગલે હત્યાનો ગુનો દાખલ કરી તપાસ હાથ ધરી છે ત્યારે ત્રણ અજાણ્યા યુવકો કોણ છે અને આ હત્યા કરવા પાછળ તેમનો ઇરાદો ક્યો હોઇ શકે તે જાણવા માટે પોલીસે કવાયત હાથ ધરી છે.